Meddelelse vedrørende gældende antidumping- og udligningsforanstaltninger på importen af visse stålprodukter med oprindelse i Bulgarien, Sydafrika, Forbundsrepublikken Jugoslavien, Indien, Thailand, Taiwan, Folkerepublikken Kina og Rumænien

(2002/C 206/06)

1. Eksisterende antidumping- og udligningsforanstaltninger

Følgende stålprodukter pålægges i øjeblikket antidumping- og/eller udligningsforanstaltninger i henhold til Rådets forordning (EF) nr. 384/96(1), senest ændret ved forordning (EF) nr. 2238/2000(2), Rådets forordning (EF) nr. 2026/97(3), Kommissionens beslutning nr. 2277/96/EKSF(4), senest ændret ved Kommissionens beslutning nr. 435/2001/EKSF(5) og Kommissionens beslutning nr. 1889/98/EKSF(6):

- visse fladvalsede produkter af jern og ulegeret stål, af bredde 600 mm og derover, ikke pletterede, belagte eller overtrukne, i oprullet stand, kun varmtvalsede (i øjeblikket tariferet under KN-kode 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10, 7208 39 90 ), med oprindelse i Bulgarien, Sydafrika, Forbundsrepublikken Jugoslavien(7) og Indien(8)

- visse fladvalsede produkter af ulegeret stål, ikke pletterede, belagte eller overtrukne, ikke i oprullet stand, kun varmtvalsede, ikke med reliefmønster, af bredde 600 mm eller derover og af tykkelse over 10 mm, henhørende under KN-kode ex 7208 51 30 (Taric-kode 7208 51 30 10 ), ex 7208 51 50 (Taric-kode 7208 51 50 10 ), ex 7208 51 91 (Taric-kode 7208 51 91 10 ), og ex 7208 51 99 (Taric-kode 7208 51 99 10 ), eller af bredde 2050 mm eller derover og af tykkelse 4,75 mm eller derover, men ikke over 10 mm, henhørende under KN-kode ex 7208 52 91 (Taric-kode 7208 52 91 10 ) og med oprindelse i Rumænien(9)

- tråd af rustfrit stål, af diameter 1 mm og derover, med indhold af nikkel på 2,5 vægtprocent og derover, undtagen med indhold af nikkel på 28 vægtprocent og derover, men ikke over 31 vægtprocent, og af chrom på 20 vægtprocent og derover, men ikke over 22 vægtprocent, i øjeblikket henhørende under KN-kode ex 7223 00 19 (Taric-kode 7223 00 19 90 ) og med oprindelse i Indien(10)

- visse rørfittings (undtagen fittings af støbejern, flanger og fittings med gevind), af jern og stål (men ikke rustfrit stål), med største udvendige diameter på 609,6 mm og derunder, til stuksvejsning eller andre formål, i øjeblikket henhørende under KN-kode ex 7307 93 11 (Taric-kode: 7307 93 11 91 ), ex 7307 93 19 (Taric-kode: 7307 93 19 91 ), ex 7307 99 30 (Taric-kode: 7307 99 30 92 ) og ex 7307 99 90 (Taric-kode: 7307 99 90 92 ) og med oprindelse i Thailand, Folkerepublikken Kina og Taiwan(11).

2. Beskyttelsesforanstaltninger - vurdering af kombinationen af foranstaltninger

Ved forordning (EF) nr. 560/2002 af 27. marts 2002(12) indførte Europa-Kommissionen midlertidige beskyttelsesforanstaltninger mod importen af visse stålprodukter, herunder de ovenfor nævnte, i form af en tillægstold på import ud over de relevante toldkontingenter, i det følgende benævnt "tillægstolden". Kommissionen anførte i betragtning 69 i ovennævnte forordning, at de kombinerede virkninger af beskyttelsesforanstaltningerne og antidumping- og/eller udligningsforanstaltningerne kunne føre til et højere beskyttelsesniveau, end hvad der var nødvendigt.

Skulle der blive vedtaget endelige beskyttelsesforanstaltninger, kan Kommissionen derfor anse det for nødvendigt at foreslå ændringer af niveauet af den eksisterende antidumping- eller udligningstold i overensstemmelse med traktaten om oprettelse af Det Europæiske Fællesskab, særlig artikel 133, under henvisning til forordning (EF) nr. 384/96 og forordning (EF) nr. 2026/97. Kommissionen skønner, at det i den forbindelse er egnet at opfordre alle interesserede parter til at fremsætte deres synspunkter.

Det skal nævnes, at hvis der ikke indføres endelige beskyttelsesforanstaltninger, vil al tillægstold, der betales ved import, blive tilbagebetalt for hvert af de pågældende produkter. Det er således kun i tilfælde af, at der vedtages endelige beskyttelsesforanstaltninger, at det vil blive klart, i hvilket omfang nogen af de pågældende produkter er genstand for de kombinerede virkninger af endelige beskyttelsesforanstaltninger og antidumping- og/eller udligningsforanstaltningerne.

3. Procedure og tidsfrister

Med henblik på at indhente alle interesserede parters synspunkter vedrørende det ovenfor anførte vil Kommissionen kontakte den pågældende erhvervsgren i Fællesskabet, producentsammenslutninger i Fællesskabet, eksportører/importører i de berørte lande, eksportør-/producentsammenslutninger i de berørte lande, importørerne, importørsammenslutninger, som samarbejdede under undersøgelsen, der førte til ovennævnte antidumping- og udligningsforanstaltninger, og de relevante myndigheder i de berørte lande.

Alle interesserede parter opfordres herved til at fremsætte deres synspunkter, indgive oplysninger og fremlægge dokumentation inden 40 dage efter offentliggørelsen af denne meddelelse i De Europæiske Fællesskabers Tidende. Parter, der giver sig til kende over for Kommissionen inden for denne frist, vil få en yderligere frist til at fremsætte bemærkninger til et eventuelt forslag fra Kommissionens side til endelige beskyttelsesforanstaltninger.

4. Skriftlige bemærkninger og korrespondance

Al relevant information sendes til Kommissionen. Alle bemærkninger og anmodninger fra interesserede parter indgives skriftligt (ikke i elektronisk form, medmindre andet er angivet) med angivelse af den interesserede parts navn, adresse, e-post-adresse, telefon-, fax- og/eller telexnummer.

Kommissionens postadresse: Europa-Kommissionen Generaldirektoratet for Handel

Direktorat B

J-79 5/16 B - 1049 Bruxelles Fax (32-2) 295 65 05 Telex COMEU B 21877.

(1) EFT L 56 af 6.3.1996, s. 1.

(2) EFT L 257 af 11.10.2000, s. 2.

(3) EFT L 288 af 21.10.1997, s. 1.

(4) EFT L 308 af 29.11.1996, s. 11. Ifølge Rådets forordning (EF) nr. 963/2002 artikel 1, stk. 1, som ændret ved forordning (EF) nr. 1310/2002 (EFT L 192 af 20.7.2002), foranstaltninger vedtaget med beslutning nr. 2277/96/EKSF forbliver i kraft og reguleres efter forordning (EF) nr. 384/96.

(5) EFT L 63 af 3.3.2001, s. 14.

(6) EFT L 245 af 4.9.1998, s. 3. Ifølge Rådets forordning (EF) nr. 963/2002 artikel 2, stk. 1, som ændret ved forordning (EF) nr. 1310/2002 (EFT L 192 af 20.7.2002), foranstaltninger vedtaget med beslutning nr. 1889/98/EKSF forbliver i kraft og reguleres efter Rådets forordning (EF) nr. 384/96.

(7) Kommissionens afgørelse nr. 283/2000/EKSF af 4. februar 2000 (EFT L 31 af 5.2.2000, s. 15), senest ændret ved beslutning nr. 841/2002/EKSF (EFT L 134 af 22.5.2002, s. 11).

(8) Kommissionens afgørelse nr. 283/2000/EKSF af 4. februar 2000 (EFT L 31 af 5.2.2000, s. 15), senest ændret ved beslutning nr. 1043/2002/EKSF (EFT L 157 af 15.6.2002, s. 45), og Kommissionens afgørelse 284/2000/EKSF af 4. februar 2000 (EFT L 31 af 5.2.2000, s. 44), senest ændret ved beslutning nr. 1043/2002/EKSF (EFT L 157 af 15.6.2002, s. 45).

(9) Kommissionens beslutning nr. 1758/2000/EKSF af 9. august 2000 (EFT L 202 af 10.8.2000, s. 21), senest ændret ved beslutning nr. 979/2002/EKSF (EFT L 150 af 8.6.2002, s. 36).

(10) Rådets forordning (EF) nr. 1599/1999 af 12. juli 1999 (EFT L 189 af 22.7.1999, s. 1), senest ændret ved forordning (EF) nr. 164/2002 af 28. januar 2002 (EFT L 30 af 31.1.2002, s. 9), og Rådets forordning (EF) nr. 1600/1999 af 12. juli 1999 (EFT L 189 af 22.7.1999, s. 19).

(11) Rådets forordning (EF) nr. 584/96 (EFT L 84 af 3.4.1996, s. 1), forlænget ved forordning (EF) nr. 763/2000 (EFT L 94 af 14.4.2000, s. 1), ændret ved forordning (EF) nr. 2314/2000 (EFT L 267 af 20.10.2000, s. 15) og ændret ved forordning (EF) nr. 1592/2000 (EFT L 182 af 21.7.2000, s. 1).

(12) EFT L 85 af 28.3.2002, s. 1, ændret ved Kommissionens forordning (EF) nr. 950/2002 af 3. juni 2002 (EFT L 145 af 4.6.2002, s. 12) og senest ændret ved Kommissionens forordning (EF) nr. 1287/2002 (EFT L 187 af 16.7.2002, s. 25).